**ОБРАЗЕЦ № 4.4**

*Проект на договор по Обособена позиция № 4*

**ДОГОВОР**

**№ ……………….**

**за възлагане на обществена поръчка с предмет**

**„Внедряване на видеосистема за разпознаване на регистрационни номера на автомобили, усъвършенстване, интегриране и сервизно обслужване на системата за контрол на достъпа на територията на МВнР-ЦУ”**

**Обособена позиция № 4**

**„Абонаментно сервизно обслужване и извънгаранционна поддръжка на съоръжения, осъществяващи пропускателния режим на автомобили на територията на МВнР-ЦУ”**

Днес, .................. 2015 г. в град София на основание чл. 14, ал. 4, т. 2 от ЗОП между:

**МИНИСТЕРСТВО НА ВЪНШНИТЕ РАБОТИ**, гр. София, ул. „Александър

Жендов” № 2, БУЛСТАТ 000695228, представлявано от .............................., главен секретар и ........................ – главен счетоводител, наричано по-долу „**ВЪЗЛОЖИТЕЛ**”, от една страна, и

............................................, със седалище и адрес на управление: ............................,

ЕИК № .........................., представлявано от ...................................., ЕГН ..........................,

наричано по-долу „**ИЗПЪЛНИТЕЛ**”, от друга страна,

се сключи настоящият договор за следното:

**І. ПРЕДМЕТ НА ДОГОВОРА**

**Чл. 1.** **ВЪЗЛОЖИТЕЛЯТ** възлага, а **ИЗПЪЛНИТЕЛЯТ** приема да извършва срещу възнаграждение абонаментно сервизно обслужване и извънгаранционна поддръжка на следните съоръжения, осъществяващи пропускателния режим и сигурност на територията на МВнР-ЦУ, съгласно Техническата спецификация на **ВЪЗЛОЖИТЕЛЯ** (Приложение № 1), Техническото предложение (Приложение № 2) и Ценовото предложение (Приложение № 3) от офертата на **ИЗПЪЛНИТЕЛЯ**, които са неразделна част от настоящия договор, както следва:

* 4 броя бариери модел K4 COLORADO
* 4 броя бариери модел B2000-C
* 3 броя роуд блокери модел RB 650STHH
* 4 броя стопери (боларди) DK500/LIGHT

**ІІ. СТОЙНОСТ НА ДОГОВОРА. ЦЕНИ И НАЧИН НА ПЛАЩАНЕ**

**Чл. 2. (1)** Общата стойност на възнаграждението за абонаментното сервизно обслужванепо договора възлиза на ………. лв. (*словом*: ……………………..) без ДДС или ………. лв. (*словом*: ……………………..) с ДДС.

**(2)** **ВЪЗЛОЖИТЕЛЯТ** заплаща на **ИЗПЪЛНИТЕЛЯ** възнаграждението по ал. 1 на четири равни вноски от по ………. лв. (*словом*: ……………………..) без ДДС или ………. лв. (*словом*: ……………………..) с ДДС след изтичане на всяко отчетно тримесечие от срока на договора в 10-дневен срок след представяне на фактура и на двустранно подписан протокол за цялата извършена работа по сервизно обслужване и ремонт за съответния отчетен период. От страна на **ВЪЗЛОЖИТЕЛЯ** протоколът се подписва от комисията по чл. 6.4, назначена със заповед на главния секретар.

**Чл. 3.** **(1)** При необходимост от ремонт на съоръженията, включващ замяна на части и/или устройства, резервните части и устройства се заплащат допълнително от МВнР въз основа на цени на дребно, валидни за всички клиенти на **ИЗПЪЛНИТЕЛЯ** към момента на извършване на услугата. Максималната сума на общата стойност на резервните части и устройства, инсталирани в изпълнение на настоящия договор, не може да надвишава 4500 лв. (словом: четири хиляди и петстотин лева) без ДДС или 5400 лв. (*словом*: пет хиляди и четиристотин лева) с ДДС.

 **(2)** Възнаграждението за извършване на услуги по ремонт се счита за включено в посочения в чл. 2, ал. 1 размер на общата стойност за извършване на абонаментно сервизно обслужване. След извършване на услуга по ремонт **ВЪЗЛОЖИТЕЛЯТ** заплаща, отделно от вноските по чл. 2, ал. 2, само стойността на монтираните резервни части и/или устройства, по банков път в лева срещу надлежно представена данъчна фактура и двустранно подписан приемо-предавателен протокол с опис на извършената дейност и вложените резервни части и/или устройства (за МВнР - от комисията по чл. 6.4). В съдържанието на представяните от **ИЗПЪЛНИТЕЛЯ** фактури за плащане трябва да са посочени единичните цени, количествата и съответните общи стойности на всички елементи от крайната стойност за заплащане на резервните части и/или устройства, монтирани в рамките на извършения ремонт. Срокът за плащане е 10 (десет) календарни дни от датата на представяне на посочените в настоящата алинея надлежно изготвени и подписани документи.

 Плащането се извършва по банков път по сметка на **ИЗПЪЛНИТЕЛЯ**:

Банка:

IBAN:

BIC:

 **(3)** В случай на необходимост от влагане на резервни части и/или устройства при ремонта, използването им се осъществява след предварително съгласуване с комисията по чл. 6.4, включително по отношение на цената им.

 **(4) ВЪЗЛОЖИТЕЛЯТ**, включително чрез комисията по чл. 6.4, си запазва правото да иска обосновки и варианти на предлаганите цени на резервни части и устройства.

**Чл. 4.** Общата стойност на договора не може да надхвърли ………. лв. (*словом*: ……………………..) без ДДС или ………. лв. (*словом*: ……………………..) с ДДС.

**ІІІ. СРОК НА ДОГОВОРА**

**Чл. 5.** Срокът на договора е 12 (дванадесет) месеца, считано от датата на подписването му. В цитирания срок не влизат задълженията на **ИЗПЪЛНИТЕЛЯ** по гаранционния срок на инсталираните при ремонт резервни части и/или устройства. Те трябва да бъдат изпълнявани до изтичане на съответния гаранционен срок.

**IV. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл. 6.** **ВЪЗЛОЖИТЕЛЯТ** се задължава:

**1.** Да заплати уговореното в настоящия договор възнаграждение в посочените срокове и при спазване на предвидените условия.

**2.** Да съдейства за преодоляване на възникналите трудности и пречки при извършване на сервизната поддръжка на съоръженията.

**3.** Да определи лица за контакт и да предостави телефони за връзка с тях при посещение на сервизния екип на **ИЗПЪЛНИТЕЛЯ** за съдействие при осъществяване на дейностите, предмет на настоящия договор.

**4.** Да назначи комисия, която да контролира и приеме изпълнението на договора.

**Чл. 7. ВЪЗЛОЖИТЕЛЯТ** има право:

**7.1.** да получи от **ИЗПЪЛНИТЕЛЯ** списък на неговия ръководен състав и на служителите, които ще имат достъп до съоръженията и/или са свързани с изпълнението на договора;

**7.2.** да получава информация от **ИЗПЪЛНИТЕЛЯ** относно изпълнението на договора;

**7.3.** да предявява претенции за отстраняване на констатирани недостатъци, забава и неточно изпълнение на договора;

**7.4.** да откаже да приеме етап от изпълнението на договора и да извърши съответното плащане, ако **ИЗПЪЛНИТЕЛЯТ** не изпълни качествено задълженията си съобразно условията на договора и в необходимите срокове.

**V. ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл. 8. ИЗПЪЛНИТЕЛЯТ** има право да получи уговореното в настоящия договор възнаграждение в посочените срокове и при спазване на предвидените условия.

**Чл. 9. ИЗПЪЛНИТЕЛЯТ** се задължава:

**9.1.** Да извършва абонаментно сервизно обслужване и извънгаранционна поддръжка съгласно Техническата спецификация (Приложение № 1).

**9.2.** Да извършва абонаментно сервизно обслужване и извънгаранционна поддръжка на съоръженията на всеки три месеца между 20 (двадесето) и 30 (тридесето) число на последния месец от тримесечието.

**9.3.** Да осигурява с предимство обслужването на съоръженията на **ВЪЗЛОЖИТЕЛЯ**.

**9.4.** Времето за реакция и започване на работа при известяване за повреда по факс, телефон или електронна поща от оторизираните за това служители е до 4 (четири) часа за работен ден и до 16 (шестнадесет) часа за неработен ден.

**9.5.** При необходимост от ремонт и подмяна на части и/или устройства да ги заменя само с нови и неизползвани резервни части и устройства и да предоставя съответната гаранция, определена за тях от производителя.

**9.6.** Да осигурява за своя сметка транспортирането на повредените части на **ВЪЗЛОЖИТЕЛЯ** до свой сервиз, ако такова е необходимо.

**9.7.** Да води регистър на получените от **ВЪЗЛОЖИТЕЛЯ** заявки.

**9.8.** Да води регистър с информация за извършените дейности и монтираните резервни части.

**9.9.** Времето за отстраняване на повреда е 48 (четиридесет и осем) часа от подаването на сигнал. Когато повреденият елемент не е наличен на склад, срокът за отстраняване на повредата може да бъде удължен до 72 (седемдесет и два) часа. В случай че за доставка на съответните резервни части и/или устройства е необходимо да бъде извършен внос, срокът не може да бъде удължен с повече от 15 (петнадесет) работни дни. В такива случаи **ИЗПЪЛНИТЕЛЯТ** уведомява писмено **ВЪЗЛОЖИТЕЛЯ** за наличието на основания за удължаване на срока за отстраняване на повредата.

**9.10.** Да уведоми незабавно **ВЪЗЛОЖИТЕЛЯ** при възникване на пречки, които могат да забавят или да направят невъзможно изпълнението на договора.

**9.11.** Да оказва на **ВЪЗЛОЖИТЕЛЯ** необходимото професионално съдействие и експертни консултации по време на изпълнението на настоящия договор и до изтичане на гаранционните срокове по него, включително чрез предаване на съответната техническа документация, така че **ВЪЗЛОЖИТЕЛЯТ** да може да направи обективна преценка за всички необходими актуализации и промени по пропускателните съоръжения с цел осигуряване на качествено, икономично и ефикасно използване на системата за контрол на достъпа в МВнР-ЦУ и след изтичане на срока на договора.

**Чл. 10.** **ИЗПЪЛНИТЕЛЯТ** трябва да извършва дейностите по техническото обслужване и отстраняване повредите по съоръженията на **ВЪЗЛОЖИТЕЛЯ** своевременно, без забава и с приоритетност, съобразена с нуждите на **ВЪЗЛОЖИТЕЛЯ**.

**VI. ГАРАНЦИИ И РЕКЛАМАЦИИ**

**Чл. 11. (1) ИЗПЪЛНИТЕЛЯТ** предоставя гаранция за извършените от него ремонтни дейности на съоръженията по чл. 1, считано от датата на подписване на приемо-предавателен протокол в два екземпляра, подписан от представители на **ВЪЗЛОЖИТЕЛЯ** и **ИЗПЪЛНИТЕЛЯ**.

### **(2)** **ИЗПЪЛНИТЕЛЯТ** е длъжен да съдейства за коректното изпълнение на пълния обхват на фирмените гаранции, предоставени от производителите или от техни представители/дистрибутори, в рамките на гаранционните срокове, определени от тях за съответната резервна част и/или ново устройство.

**Чл. 12.** В случай че на съоръжение на **ВЪЗЛОЖИТЕЛЯ**, отремонтирано от **ИЗПЪЛНИТЕЛЯ**,се появи повреда в срока на гаранцията и не може да бъде пуснато в експлоатация в срок от 24 (двадесет и четири) часа, **ИЗПЪЛНИТЕЛЯТ** осигурява за своя сметка повторния ремонт на съоръжението.

**Чл. 13.** Рекламациите по предходния член се предявяват от **ВЪЗЛОЖИТЕЛЯ** към **ИЗПЪЛНИТЕЛЯ** чрез рекламационен акт, изготвен от комисията по чл. 6.4, с описание на вида повреда, обстоятелствата, при които е настъпила, и датата на събитието. Рекламационният акт се представя на **ИЗПЪЛНИТЕЛЯ** в тридневен срок от датата на събитието.

**VІI. НЕУСТОЙКИ**

**Чл. 14.** В случай на забава **ИЗПЪЛНИТЕЛЯТ** дължи на **ВЪЗЛОЖИТЕЛЯ** неустойка в размер на 0,5 % (половин процент) върху стойността по чл. 2, ал. 1 от договора за всеки ден забава, но не повече от 10 % (десет процента) от стойността по чл. 2, ал. 1.

**Чл. 15.** В случай на виновно неизпълнение на задълженията на страните по настоящия договор, извън тези по чл. 14, неизправната страна дължи на изправната неустойка в размер на 10 % (десет процента) върху стойността на неизпълненото задължение.

**VIII. ПРЕКРАТЯВАНЕ НА ДОГОВОРА**

**Чл. 16.** Настоящият договор се прекратява:

**1.** с изтичане срока на Договора или след изчерпване на финансовия ресурс, определен в чл. 3, ал. 1;

**2.** по взаимно съгласие между страните, изразено писмено;

**3.** едностранно при установени нарушения на **ИЗПЪЛНИТЕЛЯ**;

**4.** преди изтичане на срока, едностранно с 15-дневно писмено предизвестие от изправната страна до неизправната в случай на виновно неизпълнение на задълженията по договора;

**5.** **ВЪЗЛОЖИТЕЛЯТ** може да прекрати едностранно договора, в случай че на съоръжение по чл. 1 се появи повреда в срока на гаранцията, възникнала в резултат на лошо качество на извършения ремонт или вложени некачествени резервни части и/или устройства;

**6.** в случаите на чл. 43, ал. 4 от ЗОП.

**IX. ДРУГИ УСЛОВИЯ**

**Чл. 17.** Зa всички неуредени в този договор въпроси се прилагат разпоредбите на действащото българско гражданско законодателство.

**Чл. 18.** Всички спорове по този договор се уреждат от страните по взаимно споразумение, а ако това е невъзможно, се отнасят за решаване пред компетентния съд.

**Чл. 19.** За изпълнението на този договор страните определят лица за контакти, както следва:

* за **ВЪЗЛОЖИТЕЛЯ**:

Име:

Длъжност:

Телефон:

Адрес:

* за **ИЗПЪЛНИТЕЛЯ**:

Име:

Длъжност:

Телефон:

Адрес:

 Настоящият договор се състави, подписа и подпечата в два еднообразни екземпляра - по един за **ВЪЗЛОЖИТЕЛЯ** и един за **ИЗПЪЛНИТЕЛЯ**, всеки със силата на оригинал.

 **Неразделна част от настоящия договор са следните приложения:**

1. **Техническата спецификация** на **ВЪЗЛОЖИТЕЛЯ**;
2. **Техническо предложение** на **ИЗПЪЛНИТЕЛЯ**;
3. **Ценово предложение** на **ИЗПЪЛНИТЕЛЯ**.

**ВЪЗЛОЖИТЕЛ: ИЗПЪЛНИТЕЛ:**

**ГЛАВЕН СЕКРЕТАР**

**ГЛАВЕН СЧЕТОВОДИТЕЛ**